X-bus på vej fra Frederikshavn til Herning kørte i grøften
sydvest for Viborg. En person var fastklemt, men er uden for livsfare, og ni kom lettere til skade.

En kvinde slap tilsyneladende heldigt, da hun lørdag eftermiddag kom i klemme under en X-bus, der kørte i grøften på vejen mellem Viborg og Karup nord for landsbyen Frederiks. Hun landede i en udhuling i jorden og var derfor uden for livsfare, da redningsmandskabet fik løftet bussen, så hun kom fri. Der var 17 passagerer i bussen, oplyser politiet i Holstebro. Af dem blev 10 kørt til behandling på sygehuset i Viborg, mens de syv andre i en anden bus fortsatte mod Esbjerg. X-bussen kom fra Frederikshavn. Den første melding om ulykken lød på, at der var 50 personer i bussen, og Falck sendte derfor 12 ambulancer til stedet samt en redningsvogn og bjærgningskøretøjer.